ธนกร สอน อนาคตใหม่ ต้องก้าวข้ามขัดแย้ง หลังถอนตัวกีฬานิวเดม
ธนากร จวก อนาคตใหม่ ใจแคบที่ขอถอนตัวจากการแข่งกีฬาของกลุ่มนิวเดม เพราะเป็นกีฬาเชื่อมความสัมพันธ์ ย้ำต้องเป็นคนรุ่นใหม่ด้วยจิตวิญญาณ มีวิสัยทัศน์ ทำเพื่อชาติบ้านเมือง ซัดต้องก้าวข้ามความขัดแย้ง,เมื่อวันที่ 21 พ.ย. นายธนกร วังบุญคงชนะ สมาชิกพรรคพลังประชารัฐ กล่าวถึงกรณีที่พรรคอนาคตใหม่ขอถอนตัวจากการแข่งกีฬาของกลุ่มนิวเดมว่า พรรคอนาคตใหม่ใจคับแคบเกินไป ไม่น่าจะเป็นอนาคตใหม่ เพราะแค่มาแข่งกีฬาเชื่อมความสัมพันธ์ยังทำไม่ได้เลย เห็น นายธนาธร จึงรุ่งเรืองกิจ หัวหน้าพรรค พูดบ่อยๆ ว่าจะนำพาประเทศก้าวข้ามความขัดแย้ง แต่เรื่องแค่นี้ยังทำไม่ได้ แล้วจะมาบริหารประเทศได้อย่างไร ถ้าคิดแบบนี้กีฬาโอลิมปิกหากจัดที่จีนคงต้องถอนตัวกันทุกประเทศ อย่าเป็นคนรุ่นใหม่แต่ปาก ต้องเป็นคนรุ่นใหม่ด้วยจิตวิญญาณ มีวิสัยทัศน์ ทำเพื่อชาติบ้านเมือง อย่าทำเพื่อตัวเอง พรรคพลังประชารัฐไม่ได้เป็นพรรคเผด็จการ เป็นพรรคของพี่น้องคนไทยทุกคนที่จะนำพาประเทศเดินไปข้างหน้า ก้าวข้ามความขัดแย้ง หากพรรคอนาคตใหม่ถูกเชิญไปร่วมเสวนาในเวทีต่างๆ คงไม่ต้องไปร่วมหรอก หรือตอนลงพื้นที่หาเสียง หลายๆ พื้นที่คงไม่ต้องไป ทั้งนี้ การเป็นพรรคการเมืองต้องเป็นพรรคของคนทั้งประเทศ หรือถ้าพรรคอนาคตใหม่เป็นรัฐบาล พี่น้องบางจังหวัดที่ไม่เลือก แต่เลือกพรรคพลังประชารัฐ ท่านจะไม่ดูแลใช่หรือไม่ การจัดแข่งกีฬาเป็นเรื่องที่ดี ทำให้บรรยากาศการเลือกตั้งดีขึ้น เกิดมิตรภาพที่ดี จริงๆ แล้วตนไม่อยากพูดอะไรเจ็บคอ แต่ทนไม่ไหวที่เห็นบางพรรคทำเหมือนเด็กเล่นขายของ.
ธนกร จวก อนาคตใหม่ ใจแคบที่ขอถอนตัวจากการแข่งกีฬาของกลุ่มนิวเดม เพราะเป็นกีฬาเชื่อมความสัมพันธ์ ย้ำต้องเป็นคนรุ่นใหม่ด้วยจิตวิญญาณ มีวิสัยทัศน์ ทำเพื่อชาติบ้านเมือง ซัดต้องก้าวข้าม
ธนกร วังบุญคงชนะ,พลังประชารัฐ,อนาคตใหม่,กลุ่มนิวเดม,ก้าวข้าวขัดแย้ง,ข่าวทั่วไป